**Výzva na predloženie cenovej ponuky**

zákazka podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,*ZoVO*“)

# Identifikácia verejného obstarávateľa

Názov organizácie: Východoslovenský ústav srdcových a cievnych chorôb, a.s.

Sídlo organizácie: Ondavská 8, 040 11 Košice

IČO: 36 601 284

DIČ: 202 210 8704

IČ DPH: SK2022108704

Kontaktná osoba: Ing. Juraj Barbarič

Tel.: +421 55/ 789 1628

E-mail: jbarbaric@vusch.sk

# Názov predmetu zákazky

**Chirurgické binokulárne okuliare**

# Zatriedenie predmetu zákazky podľa spoločného slovníka obstarávania

33735000-1 Špeciálne okuliare

60000000-8 Dopravné služby (bez prepravy odpadu)

# Predpokladaná hodnota zákazky

6 760,- EUR bez DPH

V prípade, že ponuka uchádzača presiahne PHZ, verejný obstarávateľ si vyhradzuje právo označiť ponuku za neprijateľnú. V prípade presiahnutia PHZ všetkými uchádzačmi zruší verejný obstarávateľ použitý postup zadávania zákazky. Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky a oznámi postup, ktorý použije.

# Opis predmetu zákazky

Chirurgické binokulárne okuliare využívané pri operačných úkonoch. Súčasťou predmetu zákazky sú všetky, resp. akékoľvek ďalšie náklady, ktoré sa môžu vyskytnúť v súvislosti s plnením predmetu zákazky.

Podrobný opis predmetu zákazky tvorí Prílohu č. 2 - „Špecifikácia predmetu zákazky“.

# Typ zmluvného vzťahu

Výsledkom tohto prieskumu trhu bude vystavenie jednorazovej objednávky (ďalej len "objednávky").

# Obchodné podmienky

* 1. Požaduje sa jednorazové dodanie tovaru na základe objednávky.
  2. Požaduje sa dodanie tovaru:
     1. najneskôr do 60 kalendárnych dní po doručení objednávky,
     2. na dohodnuté miesto plnenia a zodpovednej osobe verejného obstarávateľa uvedené v bode 9,
     3. v pracovných dňoch (do termínu sa nezapočítavajú dni pracovného voľna, pracovného pokoja a štátne sviatky),
     4. v čase od 07:00 hod. do 14:00 hod.,
     5. s dodacím listom, ktorý musí obsahovať okrem povinných náležitostí aj číslo objednávky, jednotkovú cenu príslušnej položky bez DPH, s DPH, sadzbu DPH, celkovú cenu príslušnej položky bez DPH, s DPH, celkovú cenu spolu za všetky položky bez DPH, s DPH,

V prípade, ak je dodávaný tovar z krajiny EÚ (okrem SR), je dodávateľ povinný uviesť v dodacom liste, okrem náležitostí uvedených v predchádzajúcej vete, aj:

a) kód tovaru podľa aktuálne platného colného sadzobníka,

b) údaj o krajine pôvodu tovaru (t.j. krajina kde bol tovar vyrobený).V prípade, ak dodávateľ doručí objednávateľovi tovar v kvalite a/alebo v množstve nezodpovedajúcom požiadavkám objednávateľa, je objednávateľ oprávnený v lehote do 3 pracovných dní od dodania tovaru požiadať dodávateľa o dodanie tovaru zodpovedajúceho jeho požiadavkám.

Dodávateľ je povinný nahradiť reklamovaný tovar tovarom v kvalite a v množstve zodpovedajúcom požiadavkám objednávateľa, a to v lehote najneskôr do 10 pracovných dní odo dňa oznámenia požiadavky objednávateľa podľa predchádzajúcej vety.

Všetky vzniknuté náklady spojené s oprávnenou reklamáciou objednávateľa znáša v plnom rozsahu dodávateľ (napr. doprava).

* 1. Požaduje sa akceptovať, že platba za plnenie sa realizuje výlučne bezhotovostným platobným stykom na základe faktúry doručenej dodávateľom, a to vždy za riadne a včas poskytnuté plnenie.
  2. Dodávateľ je povinný k faktúre priložiť kópiu objednávky verejného obstarávateľa ako povinnú prílohu faktúry. Dodávateľ je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
  3. Požaduje sa v zmysle § 340b ods. 5 zákona č. 513/1991 Z.z. Obchodného zákonníka v znení neskorších predpisov splatnosť faktúry v lehote 60 dní odo dňa jej doručenia verejnému obstarávateľovi.
  4. Požaduje sa, aby výsledná cena predmetu zákazky ponúknutá víťazným dodávateľom bola v súlade s aktuálne (t.j. v čase lehoty na predkladanie ponúk) obvyklou trhovou cenou predmetu zákazky.
  5. Požaduje sa možnosť uplatnenia si náhrady škody u dodávateľa vo výške vzniknutého finančného rozdielu výslednej ceny predmetu zákazky a obvyklej trhovej ceny predmetu zákazky v prípade nedodržania požiadavky uvedenej v bode 7.7.
  6. Uchádzačom predložená celková cena predstavuje odplatu za splnenie všetkých zmluvných záväzkov uchádzača vyplývajúcich z predmetu zákazky a pokrýva tiež všetky a akékoľvek iné interné či externé náklady alebo výdavky uchádzača na splnenie zmluvy, t.j. riadne a včasné dodanie, dopravné náklady, balné atď.

# Trvanie zmluvy

1 obchodný prípad

# Miesto plnenia predmetu zákazky

Východoslovenský ústav srdcových a cievnych chorôb, a. s.

Lekáreň VÚSCH

Ondavská 8

040 11 Košice

# Povinné náležitosti uchádzačom predloženej cenovej ponuky

Uchádzač vo svojej ponuke predloží:

* 1. Dodávateľom vystavený a potvrdený **Zoznam (súpis) všetkých predložených dokladov a dokumentov.**
  2. Kópia originálneho **dokladu o oprávnení podnikať,** ktorý zodpovedá predmetu zákazky (výpis z obchodného registra, resp. živnostenského registra).
  3. Vyplnenú, podpísanú a naskenovanú Prílohu č. 1 - „**Identifikačné údaje uchádzača**“.
  4. Vyplnenú, podpísanú a naskenovanú Prílohu č. 2 - „**Špecifikácia predmetu zákazky**“, z ktorej musí vyplývať splnenie všetkých technických parametrov a požiadaviek verejného obstarávateľa.
  5. Vyplnenú, podpísanú a naskenovanú Prílohu č. 3 - „**Štruktúrovaný rozpočet ceny predmetu zákazky**“ (ďalej len „*Štruktúrovaný rozpočet*“).

Požaduje sa, aby celková maximálna cena plnenia predmetu zákazky bola vypočítaná nasledovne:

1. v časti A) „Kalkulácia ceny“ uchádzač uvedie ten ponúkaný produkt, ktorý uviedol v časti B.1) „Sortiment produktov k položke č. 1“ a v časti B.2) „Sortiment produktov k položke č. 2", ako produkt s najvyššou jednotkovou cenou bez DPH,
2. v časti B.1) „Sortiment produktov k položke č. 1“ uvedie uchádzač ten sortiment produktov, ktorý spĺňa technickú špecifikáciu uvedenú v prílohe č. 2 - „Špecifikácia predmetu zákazky“, bod 1.1 - 1.10.
3. v časti B.2) „Sortiment produktov k položke č. 2" uvedie uchádzač ten sortiment produktov, ktorý spĺňa technickú špecifikáciu uvedenú v prílohe č. 2 - „Špecifikácia predmetu zákazky“, bod 2.1 - 2.3.
   1. Vyplnenú, podpísanú a naskenovanú Prílohu č. 4 - „**Vyhlásenie uchádzača o súhlase s obchodnými podmienkami**“ uvedenými v bode 7.

(Verejný obstarávateľ odporúča uchádzačom, aby pri vypĺňaní jednotlivých príloh ako prvú vyplnili Prílohu č. 1 a to z dôvodu, že do ostatných príloh SP sa automaticky prenášajú niektoré údaje z Prílohy č. 1. Verejný obstarávateľ však upozorňuje, že za správnosť a úplnosť všetkých požadovaných údajov uvedených v jednotlivých prílohách zodpovedá výhradne uchádzač.)

* 1. **Prospektový materiál** ku všetkým ponúkaným produktom uvedeným v Štruktúrovanom rozpočte:

1. prospektový materiál musí obsahovať popis všetkých funkcií a technických parametrov ponúkaného produktu tak, aby na základe nich mohol verejný obstarávateľ jednoznačne posúdiť splnenie všetkých požadovaných minimálnych technických vlastností, parametrov a hodnôt uvedených v opisnom formulári,
2. prospektový materiál nemusí byť preložený do slovenského jazyka.
   1. **Neoverenú kópiu skúšobného protokolu** alebo osvedčenia vydaného orgánom posudzovania zhody vykonávajúcim činnosti posudzovania zhody vrátane kalibrácie, skúšania, osvedčovania a inšpekcie, ktorý je akreditovaný podľa osobitného predpisu, a to ku všetkým ponúkaným produktom uvedeným v Štruktúrovanom rozpočte **ku položke č. 1**.

Všetky dokumenty v ponuke musia byť podpísané uchádzačom, t.j. osobou/osobami oprávnenými konať v mene uchádzača v súlade s dokladom o oprávnení podnikať, resp. zástupcom uchádzača oprávneným konať v mene uchádzača; v tomto prípade bude súčasťou ponuky písomné **plnomocenstvo** s notársky osvedčenými podpismi pre zástupcu uchádzača (kópia), podpísané osobou/osobami oprávnenými konať v mene uchádzača. Verejný obstarávateľ si vyhradzuje právo kedykoľvek v priebehu vyhodnocovania ponúk vyžiadať si od uchádzača originály predložených dokladov v listinnej podobe.

# Kritérium na vyhodnotenie ponúk

Kritériom výberu najvýhodnejšej ponuky je jediné kritérium, a to najnižšia celková cena za predpokladané množstvo MJ s DPH uvedená v EUR. Úspešným uchádzačom sa stane uchádzač, ktorý ponúkne najnižšiu celkovú cenu stanovenú v súlade s podmienkami uvedenými vo výzve a jeho ponuka bude na prvom mieste. Poradie ponúk na ostatných miestach bude zostavené vzostupne podľa výšky ceny, to znamená, že ponuka s najvyššou cenou bude na poslednom mieste. Uchádzač uvedie svoj návrh na plnenie kritérií predmetu zákazky v Prílohe č. 3 - „Štruktúrovaný rozpočet ceny predmetu zákazky“ tejto výzvy.

**! ! ! Zákazka je realizovaná BEZ ELEKTRONICKEJ AUKCIE ! ! !**

# Mena a ceny uvádzané v ponuke

* 1. Uchádzačom navrhovaná zmluvná cena za poskytnutie požadovaného predmetu zákazky, uvedená v ponuke uchádzača, bude vyjadrená v eurách, zaokrúhlená na 2 desatinné miesta a musí v sebe zahŕňať všetky náklady, ktoré s ňou bezprostredne súvisia. Cena za MJ položky musí byť vyššia ako nula. Cena rovná nule znamená, že na ňu nie je predložená ponuka.
  2. Cena za obstarávaný tovar alebo službu súvisiacu s dodaním tovaru musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách, aktuálneho cenového opatrenia MZ SR, ktorým sa stanovuje rozsah regulácie cien v oblasti zdravotníctva a ak je to relevantné, tak súčasne aj v súlade so  zákonom č. 363/2012 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov a aktuálne platným Zoznamom kategorizovaných špeciálnych zdravotníckych materiálov (ďalej len „*Zoznam ŠZM*“).
  3. Uchádzač uvedie v Prílohe č. 3 - „Štruktúrovaný rozpočet ceny predmetu zákazky“ svoju pozíciu platcu dane z pridanej hodnoty (ďalej len „*DPH*“), či si uplatní DPH a podľa akého pravidla a ustanovenia, s poukazom na slovenský zákon č. 222/2004 Z. z. o dani z pridanej hodnoty v znení neskorších predpisov, resp. ak je zahraničnou osobou uvedie článok európskej smernice Rady 2006/112/ES o spoločnom systéme DPH v znení neskorších predpisov.
  4. Uchádzač ku každej oceňovanej položke uvedenej v Prílohe č. 3 - „**Štruktúrovaný rozpočet ceny predmetu zákazky**“ uvedie navrhované zmluvné ceny v zložení:
  + jednotková cena za MJ v EUR bez DPH
  + sadzba DPH v %
  + výška DPH v EUR
  + jednotková cena za MJ v EUR vrátane DPH
  + celková cena za predpokladané množstvo MJ v EUR bez DPH
  + výška DPH v EUR
  + celková cena za predpokladané množstvo MJ v EUR vrátane DPH
  1. Ak uchádzač nie je platcom DPH upozorní na túto skutočnosť v Prílohe č. 3 - „**Štruktúrovaný rozpočet ceny predmetu zákazky**“ a uvedie do stĺpca č. 9 sadzbu DPH vo výške 0 %.
  2. Ak uchádzač má sídlo mimo územia Slovenskej republiky ku každej oceňovanej položke uvedenej v Prílohe č. 3 - „Štruktúrovaný rozpočet ceny predmetu zákazky“ uvedie do stĺpca č. 9 sadzbu DPH v súlade s európskou smernicou Rady 2006/112/ES o spoločnom systéme DPH v znení neskorších predpisov a v súlade so slovenským zákonom č. 222/2004 Z. z. o dani z pridanej hodnoty v znení neskorších predpisov.
  3. Za správnosť stanovenia sadzby DPH zodpovedá výhradne uchádzač.

# Lehota na predkladanie ponúk

* 1. Lehota na predkladanie ponúk uplynie: **14.10.2016 do 13:00.**

# Predkladanie ponúk

* 1. Uchádzači predložia svoje ponuky elektronicky priamo do systému JOSEPHINE umiestnenom na webovej adrese <https://josephine.proebiz.com/>.
  2. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

Pri vkladaní ponuky uchádzači postupujú nasledovne:

* + 1. Doklady podľa bodu *10.POVINNÉ NÁLEŽITOSTI UCHÁDZAČOM PREDLOŽENEJ CENOVEJ PONUKY* uchádzač vkladá v okne „PONUKY“ v časti „Ponuka (súbor priložíte cez tlačidlo +)“.
    2. Ceny jednotlivých položiek uchádzač vkladá v okne „PONUKY“ priamo do tabuľky, a to nasledovne:
  + stĺpec „*Jednotková cena bez DPH*“ - uchádzač vkladá cenu bez DPH,
  + stĺpec „*% DPH*“ - uchádzači vkladajú sadzbu DPH
  + stĺpec „*Jednotková cena (kritérium hodnotenia)*“- uchádzači vkladajú cenu s DPH
  1. V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému [**houston@proebiz.com**](mailto:houston@proebiz.com) alebo telefonicky **+421 918 631 205**).

# Vysvetľovanie ponúk

* 1. V prípade nejasností týkajúcich sa podmienok uvedených vo Výzve na účasť alebo inej sprievodnej dokumentácií, môže uchádzač počas trvania tohto kola požiadať verejného obstarávateľa elektronicky prostredníctvom okna „SPRÁVY“ v danom systéme o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v okne „SPRÁVY“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Prijatie ponuky a uzavretie zmluvy

* 1. Prijateľnou ponukou pre verejného obstarávateľa sa stane ponuka uchádzača, ktorý sa po uplynutí lehoty na predkladanie ponúk umiestnil na prvom mieste. Ostatní uchádzači budú v predmete zákazky neúspešní.
  2. Výsledok vyhodnotenia ponúk zašle verejný obstarávateľ všetkým uchádzačom, a to formou Oznámenia o prijatí / neprijatí ponuky. Oznámenie bude doručené elektronicky v okne „SPRÁVY“ po vyhodnotení ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
  3. Úspešný uchádzač bezodkladne, najneskôr však do 5 pracovných dní odo dňa prevzatia Oznámenia o prijatí ponuky doručí na adresu verejného obstarávateľa:
  4. podpísanú prílohu č. 2 - „Špecifikácia predmetu zákazky“,
  5. podpísanú prílohu č. 3 - „Štruktúrovaný rozpočet ceny predmetu zákazky“.
  6. V prípade, ak úspešný uchádzač nedoručí požadované doklady v súlade s bodom 16.3 tejto Výzvy bude verejný obstarávateľ nepredloženie týchto dokladov považovať za odstúpenie uchádzača od svojej ponuky.

# Prílohy

* 1. Príloha č. 1 - Identifikačné údaje uchádzača
  2. Príloha č. 2 - Špecifikácia predmetu zákazky
  3. Príloha č. 3 - Štruktúrovaný rozpočet ceny predmetu zákazky
  4. Príloha č. 4 - Vyhlásenie uchádzača o súhlase s obchodnými podmienkami